OpenLLM-France/wikimedia huggingface dataset:
# Birds in Row

Birds in Row és una banda francesa de hardcore punk que es va formar el 2009 a Laval i està composta per tres membres: T, Q i B. Van signar amb la discogràfica Deathwish Inc. el 2011 i l'any següent van publicar el seu àlbum de debut, You, Me & the Violence.

## Trajectòria

Dos dels membres van formar Birds in Row una setmana després que la seva banda anterior es separés i ja van gravar la seva primera cançó al cap d'una setmana. El grup va escollir aquest nom perquè els ocells, tot i poder volar lliurement, «sovint decideixen volar en grup o posar-se en fils seguits. Això representa per a nosaltres el fet que la gent pot triar ser lliure, però sempre acaba seguint els altres per a sentir-se còmoda». També van optar per cantar en anglès perquè «volíem que el màxim de gent ens entengués».
El 2012, Vitriol Records va reeditar els primers dos EP del grup en forma de recopilació titulada Collected. Birds in Row va fer una gira pels Estats Units d'Amèrica amb Loma Prieta el març de 2012, i amb Touché Amoré, Defeater i Code Orange Kids l'abril de 2013. El juny de 2012 es va publicar el videoclip de la cançó «Pilori», i el 4 de setembre de 2012 es va publicar l'àlbum de debut You, Me & the Violence. L'agost del mateix any, la banda va fer una gira per Europa amb Converge i Rise and Fall, i pel Regne Unit al desembre. El juliol de 2013 van tocar al Fluff Fest de Txèquia per primera vegada, tornant-hi el 2015 i el 2017.
Les seves lletres tracten sobre «les relacions amb les persones i com certes decisions afecten aquestes relacions».
Birds in Row és una banda formada per tres membres amb un guitarrista/vocalista, un baixista i un bateria. Les cares dels components s'amaguen intencionadament i solen ser referits únicament per les inicials: B, D o T. Birds in Row fan aquest esforç conscientment perquè aparegui com una sola entitat: «No es tracta de tres individus, sinó de cançons, idees i punts de vista que les nostres vides tenen en comú. Així que, com ens han demanat fotos promocionals, hem decidit retallar-les perquè tot el que pugueu veure sigui una banda». El 2014, el grup va fer un canvi de formació i D va ser substituït per Q.

## Discografia
### Àlbums d’estudi

* You, Me &amp; the Violence (2012, Deathwish)
* We Already Lost the World (2018, Deathwish)
* Gris Klein (2022, Red Creek)

### Recopilacions

* Collected (2012, Vitriol Records)

### EP

* Rise of the Phoenix (2009, Vitriol Records)
* Cottbus (2010, Vitriol Records)
* Birds in Row / WAITC (compartit, 2015, Throatruiner Records)
* Personal War (2015, Deathwish)

## Referències

* ↑ Pérez, Alejandro. «Queremos poner nuestra música al frente» (en castellà). Rock Culture, 29-07-2019. [Consulta: 9 agost 2021].
* ↑ «Nic’s FLUFF FEST 17» (en alemany). xclusivx, 28-07-2017. Arxivat de l'original el 7 octubre 2017. [Consulta: 7 octubre 2017].
* ↑ «At Home With Birds in Row». DIY Conspiracy.
* 1 2 Pessaro, Fred. «Hear French Post-Hardcore Outfit Birds in Row's Explosive New Song '15-38'». Revolver, 15-05-2018. [Consulta: 15 maig 2018].
* ↑ «Birds In Row announce new album Gris Klein» (en anglès). Kerrang, 26-07-2022. [Consulta: 9 octubre 2022].
# Fata Morgana (pel·lícula de 1971)

Fata Morgana és un documental alemany dirigit per Werner Herzog, estrenat el 1971. Ha estat doblada al català.

## Argument

La pel·lícula fa arribar les impressions documentals, algunes són escenificacions, sense intentar desenvolupar un relat clàssic. La pel·lícula es reparteix en tres parts: Diè Schöpfung (La creació), Das Paradies (El paradís) i Das goldene Zeitalter (L'edat d'or).

## Repartiment

* Lotte Eisner: narradora

## Referències

* ↑ esadir.cat. Fata Morgana. esadir.cat.
* ↑ «Fata Morgana». The New York Times.

## Enllaços externs

* Lloc oficial de Werner Herzog (anglès)
# Fatali Khan Khoyski

Fatali Khan Iskender oglu Khoyski (7 de desembre de 1875, Shaki - 19 de juny, 1920, Tbilisi) fou un prominent polític àzeri que va servir com a primer ministre de la República Democràtica de l'Azerbaidjan.
Era de família noble, fill d'un militar tsarista. Estudià dret a Moscou i el 1907 fou diputat a la Duma pel partit kadet, defensant els drets dels musulmans. Del 1907 al 1917 es dedicà al dret i aleshores formà part de Musavat. El desembre del 1917 fou diputat al Seim de Transcaucàsia, però el maig del 1918 serà el president de la República de l'Azerbaidjan. Creà la Universitat de Bakú i es negà a combatre Anton Denikin. Quan els bolxevics entraren a Bakú fugí cap Tbilisi, on fou assassinat per militants armenis en l'Operació Nèmesi per la seva responsabilitat en el genocidi armeni.

## Referències

* ↑ Monet, Xavier. «'Operació Nèmesi': ull per ull». El Periódico, 17 d’abril 2015. [Consulta: 7 març 2021].

## Enllaços externs

* Fatali Khan Khoyski a Azerbaijan International
# Federico Revuelto

Federico Revuelto (Ciutat de Guatemala, 1883 - segle XX) fou un futbolista guatemalenc de la dècada de 1900.
Va ser jugador del Reial Madird des de la fundació del club el 1902 i 1912.
Fou campió de Copa els anys 1905, 1906, 1907 i 1908.
També fou directiu del club i president interí l'any 1913.

## Referències

* ↑ «Federico Revuelto, el primer centroamericano que jugó en Real Madrid». Diario Más. [Consulta: 19 setembre 2015].
* ↑ «La Futbolteca: Orígenes del Real Club Celta de Vigo - Vigo Football Club». [Consulta: 19 setembre 2015].
* ↑ «Referencia a Feederico Revuelto y su paso por el Real Madrid». Diario Marca. [Consulta: 1r juliol 2013].
# Falcó dels Taita

El falcó dels Taita (Falco fasciinucha) és una espècie d'ocell rapinyaire de la família dels falcònids (Falconidae) que habita sabanes i zones obertes a diferents zones d'Àfrica oriental i Meridional, des del sud del Sudan i d'Etiòpia, cap al sud, fins Zimbàbue, oest de Moçambic i Sud-àfrica. El seu estat de conservació es considera vulnerable a l'extinció.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falcó dels Taita». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 357. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «Taita Falcon. Falco fasciinucha» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].
# Fany Lecourtois

Fany Lecourtois (La Trinité-du-Mont, Sena Marítim, 10 de febrer de 1992) va ser una ciclista francesa, professional del 1998 al 2002.

## Palmarès

* 1999
** 1a al Trofeu Alfredo Binda
* 2000
** Vencedora d'una etapa a l'Emakumeen Euskal Bira
* 2001
** Vencedora d'una etapa a la Volta a Castella i Lleó

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Mystus elongatus

Mystus elongatus és una espècie de peix de la família dels bàgrids i de l'ordre dels siluriformes.

## Distribució geogràfica

Es troba a Àsia.

## Referències

* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* ↑ FishBase (anglès)

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ng, P.K.L. i H.N. Ng 1995. Hemibagrus gracilis, a new species of large riverine catfish (Teleostei: Bagridae) from Peninsular Malaysia. Raffles Bull. Zool. 43(1):133-142.
* Roberts, T.R. 1994. Systematic revision of Asian bagrid catfishes of the genus Mystus sensu stricto, with a new species from Thailand and Cambodia. Ichthyol. Explor. Freshwat. 5(3):241-256.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Neberdjàievskaia

Neberdjàievskaia - Неберджаевская (rus) - és una stanitsa del krai de Krasnodar, a Rússia. Es troba als vessants septentrionals del Caucas occidental, en una zona boscosa a la capçalera del riu Neberdjai, afluent del riu Adagum, a 12 km al sud de Krimsk i a 92 km a l'oest de Krasnodar, la capital.
Pertany al municipi de Nijnebakànskaia.
# Natromelansonita

La natromelansonita és un mineral de la classe dels silicats.

## Característiques

La natromelansonita és un fil·losilicat de fórmula química Na₃Zr[Si₇AlO₁₉]·4H₂O. Va ser aprovada com a espècie vàlida per l'Associació Mineralògica Internacional en el mes de novembre de l'any 2023, i publicada l'any següent. Cristal·litza en el sistema monoclínic. És l'anàleg de sodi de la melansonita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Canadenc de la Natura, al Quebec (Canadà), amb el número de catàleg: CMNMC 90813.

## Formació i jaciments

Va ser descoberta a la pedrera Poudrette, situada al Mont Saint-Hilaire, dins el RCM de La Vallée-du-Richelieu, a Montérégie (Quebec, Canadà), sent aquest indret l'únic a tot el planeta on ha estat descrita aquesta espècie mineral.

## Referències

* ↑ «Natromelansonite» (en anglès). Mindat. [Consulta: 28 desembre 2023].
* 1 2 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 76». European Journal of Mineralogy, 35, 6, 04-12-2023, pàg. 1073–1078. DOI: https://doi.org/10.5194/ejm-35-1073-2023 [Consulta: 28 desembre 2023].
* ↑ Lykova, Inna; Rowe, Ralph; Poirier, Glenn; Friis, Henrik; Barnes, Stephanie «Natromelansonite, Na3Zr[Si7AlO19]⋅4–5H2O, a new member of the rhodesite mero-plesiotype series from Mont Saint-Hilaire, Quebec, Canada». Mineralogical Magazine, 88, 2, 01-04-2024, pàg. 195–202. DOI: https://doi.org/10.1180/mgm.2024.1 [Consulta: 7 maig 2024].
# Natroniobita

La natroniobita és un mineral de la classe dels òxids. Rep el nom de la seva composició química, que conté sodi (natrum) i niobi.

## Característiques

La natroniobita és un òxid de fórmula química NaNbO₃. Cristal·litza en el sistema monoclínic. És un mineral polimorf de la isolueshita, la lueshita i la pauloabibita.
Segons la classificació de Nickel-Strunz, la natroniobita pertany a «04.CC: Òxids amb relació Metall:Oxigen = 2:3, 3:5, i similars, amb cations de mida mitjana i gran» juntament amb els següents minerals: cromobismita, freudenbergita, grossita, clormayenita, yafsoanita, latrappita, lueshita, perovskita, barioperovskita, lakargiïta, megawita, loparita-(Ce), macedonita, tausonita, isolueshita, crichtonita, davidita-(Ce), davidita-(La), davidita-(Y), landauïta, lindsleyita, loveringita, mathiasita, senaïta, dessauïta-(Y), cleusonita, gramaccioliïta-(Y), diaoyudaoïta, hawthorneïta, hibonita, lindqvistita, magnetoplumbita, plumboferrita, yimengita, haggertyita, nežilovita, batiferrita, barioferrita, jeppeïta, zenzenita i mengxianminita.

## Formació i jaciments

Va ser descrita a partir d'exemplars recollits en dos indrets de l'óblast de Múrmansk, a Rússia: els massissos Lesnaya Varaka i Sallanlatvi. També ha estat descrita a la mina de vermiculita del complex Gem Park, al comtat de Fremont, a l'estat de Colorado (Estats Units), així com als comtats de Lincoln i Gordon, a l'estat de Nova Gal·les del Sud (Austràlia).

## Referències

* ↑ «Natroniobite» (en anglès). Mindat. [Consulta: 11 gener 2018].
# Myersina lachneri

Myersina lachneri és una espècie de peix de la família dels gòbids i de l'ordre dels cipriniformes que es troba a Papua Nova Guinea.

## Referències

* ↑ Herre A. W. C. T. 1934. Notes on fishes in the Zoological Museum of Stanford University. 1. The fishes of the Herre Philippine expedition of 1931. The fishes of the Herre 1931 Philippine expedition with descriptions of 17 new species. Newspaper Enterprise Litd., Hong Kong. Herre Philipp. Exped. . 1-106.
* ↑ «Myersina lachneri». Catalogue of Life. (anglès) (anglès)
* ↑ FishBase (anglès)

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nicetes (metge)

Nicetes (Nicetas,, Νικήτας) va ser un metge grec de l'època romana d'Orient.
Teofilacte, arquebisbe de Bulgària, li va dirigir una carta i l'anomena «metge del rei». Visqué al segle xi.
És probablement el mateix Nicetes que al final del segle xi i començaments del següent vivia a Constantinoble i va compilar una sèrie de tractats sobre medicina i sobre cirurgia, especialment d'Hipòcrates, Sorà, Ruf, Galè, Oribasi, Paule Egineta i alguns altres.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1185.
# Nicetes I

Nicetes I (en grec antic: Νικήτας) va ser patriarca de Constantinoble de l'any 766 al 780.
L'emperador Constantí V Coprònim el va escollir per aquest càrrec com a successor del patriarca Constantí II. Va ser impopular a Constantinoble perquè era partidari de l'iconoclàstia, doctrina que s'oposava a la veneració de les imatges. Després de la seva mort, l'any 780, va ser declarat heretge. El va succeir Pau IV de Constantinoble.

## Referències

* ↑ «Niketas» (en grec). Ecumenic Patriarchate of Constantinople. [Consulta: 3 juliol 2023].
# NDE

NDE té els següents significats:
* Nacionalistes d'Esquerra, partit polític històric de Catalunya
* Assaig no destructiu (del seu nom en anglès Non-Destructive Examination), tècnica anàlisi de propietats que no modifica la mostra
* Experiència propera a la mort (del seu nom en anglès Near-Death Experience), percepció descrita per algú que ha estat en situació de mort clínica
# Mutasiva

Mutasiva d'Anuradhapura fou rei del Regne d'Anuradhapura (a Sinhala) del 367 al 307 aC.
Va pujar al tron succeint al seu pare Pandukabhaya. Fou luxuriós i no va governar amb l'energia del seu pare, però el seu regnat fou una època de pau, tal com ho havia estat el del seu pare. L'únic fet que se li coneix és la creació del parc reial amb fruiters i flors anomenat Mahamevnāwa; quan s'estava creant el parc, hi va haver unes pluges torrencials fora de temps que es van considerar un bon auguri i per això se li va donar aquest nom (que provindria de "maha (=fort) megha (=pluges)".
Va residir a Anuradhapura i va tenir dotze fills i dues filles. A la seva mort després d'un llarg regnat de 60 anys, fou succeït pel seu segon fill Devanampiya Tissa, descrit al Mahavansa com el més virtuós i intel·ligent de tots els fills de Mutasiva.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Naturns

Naturns (italià Naturno) és un municipi italià, dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 5.148 habitants. Comprèn les fraccions de Staben (Stava) i Tabland (Tablà) Limita amb els municipis de Kastelbell-Tschars (Castelbello-Ciardes), Algund (Lagundo), Lana, Partschins (Parcines), Plaus, St. Pankraz (S. Pacrazio), Schnals (Senales), i Ulten (Ultimo).

## Situació lingüística

| Pertinença lingüística (cens 2001) | 97,07% alemany |
| Pertinença lingüística (cens 2001) | 2,89% italià |
| Pertinença lingüística (cens 2001) | 0,04% ladí |

## Administració

Llista d'alcaldes :
| Període | Identitat | Partit |
| 2004- | Andreas Heidegger | SVP |
# Oak Ridge (Carolina del Nord)

Oak Ridge és una població dels Estats Units a l'estat de Carolina del Nord. Segons el cens del tenia 4.586 habitants.

## Demografia

Segons el cens del 2000, Oak Ridge tenia 3.988 habitants, 1.382 habitatges i 1.173 famílies. La densitat de població era de 105 habitants per km².
Dels 1.382 habitatges en un 44,6% hi vivien nens de menys de 18 anys, en un 78,4% hi vivien parelles casades, en un 4,2% dones solteres, i en un 15,1% no eren unitats familiars. En l'11,5% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,7% tenia menys de 18 anys, un 4,7% entre 18 i 24, un 31,4% entre 25 i 44, un 26,9% de 45 a 60 i un 7,4% 65 anys o més.
L'edat mediana era de 38 anys. Per cada 100 dones de 18 o més anys hi havia 98,9 homes.
La renda mediana per habitatge era de 74.609 $ i la renda mediana per família de 82.070 $. Els homes tenien una renda mediana de 56.250 $ mentre que les dones 35.952 $. La renda per capita de la població era de 29.346 $. Entorn del 2,2% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oak Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Oak Ridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Oak Point (Texas)

Oak Point és una població dels Estats Units a l'estat de Texas. Segons el cens del 2000 tenia 1.747 habitants.

## Demografia

Segons el cens del 2000, Oak Point tenia 1.747 habitants, 600 habitatges, i 498 famílies. La densitat de població era de 118,3 habitants/km².
Dels 600 habitatges en un 42,7% hi vivien nens de menys de 18 anys, en un 75,5% hi vivien parelles casades, en un 6% dones solteres, i en un 17% no eren unitats familiars. En el 13% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,22.
Per edats la població es repartia de la següent manera: un 30,2% tenia menys de 18 anys, un 5,2% entre 18 i 24, un 36,2% entre 25 i 44, un 24,2% de 45 a 60 i un 4,2% 65 anys o més.
L'edat mediana era de 36 anys. Per cada 100 dones de 18 o més anys hi havia 97,4 homes.
La renda mediana per habitatge era de 79.180 $ i la renda mediana per família de 89.464 $. Els homes tenien una renda mediana de 60.379 $ mentre que les dones 37.031 $. La renda per capita de la població era de 34.266 $. Aproximadament el 0,6% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oak Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Oak Point». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Oak Valley (Nova Jersey)

Oak Valley és una concentració de població designada pel cens dels Estats Units a l'estat de Nova Jersey. Segons el cens del 2000 tenia 3.747 habitants.

## Demografia

Segons el cens del 2000, Oak Valley tenia 3.747 habitants, 1.305 habitatges, i 1.060 famílies. La densitat de població era de 2.066,7 habitants/km².
Dels 1.305 habitatges en un 36,3% hi vivien nens de menys de 18 anys, en un 63,4% hi vivien parelles casades, en un 12,3% dones solteres, i en un 18,7% no eren unitats familiars. En el 16,5% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,2.
Per edats la població es repartia de la següent manera: un 25,4% tenia menys de 18 anys, un 7,2% entre 18 i 24, un 31,8% entre 25 i 44, un 20,9% de 45 a 60 i un 14,8% 65 anys o més.
L'edat mediana era de 37 anys. Per cada 100 dones de 18 o més anys hi havia 92,4 homes.
La renda mediana per habitatge era de 50.746 $ i la renda mediana per família de 55.573 $. Els homes tenien una renda mediana de 36.250 $ mentre que les dones 25.350 $. La renda per capita de la població era de 19.148 $. Aproximadament el 3% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oak Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Oak Valley». American Fact Finder. Oficina del Cens dels Estats Units, 12-01-2010.